ಸಿಕ್ಕಾಪಟ್ಟೆ ಟ್ರೋಲ್ ಆಗ್ತಿರೋ ನಾನಿ ವಿ ಸಿನಿಮಾ! ನಾನಿ ನಟನೆಯ ವಿ ಸಿನಿಮಾ ಸೆಪ್ಟೆಂಬರ್ 5 ರಂದು ನೇರವಾಗಿ ಓಟಿಟಿಯಲ್ಲಿ ರಿಲೀಸ್ಸಾಗಿದೆ. ಸಾಕಷ್ಟು ನಿರೀಕ್ಷೆಗಳನ್ನ ಹುಟ್ಟಿಸಿದ್ದ ಈ ಸಿನಿಮಾ ನಾನಿ ಕೆರಿಯರ್ ನ ಮತ್ತೊಂದು ಸೂಪರ್ ಹಿಟ್ ಸಿನಿಮಾ ಆಗುತ್ತೆ ಅಂತ ಎಲ್ಲರೂ ಅಂದುಕೊಂಡಿದ್ರು. ಆದರೆ ಜಾಳು ಜಾಳಾದ ಚಿತ್ರಕಥೆಯಿಂದ ವಿ ಸಿನಿಮಾ ನಿರಾಸೆ ಮೂಡಿಸಿದೆ.. ಹೀಗಾಗಿ ಚಿತ್ರಪ್ರೇಮಿಗಳು ವಿ ಸಿನಿಮಾದ ಬಗ್ಗೆ ಸೋಷಿಯಲ್ ಮೀಡಿಯಾದಲ್ಲಿ ಆಕ್ರೋಶ ವ್ಯಕ್ತಪಡಿಸ್ತಿದ್ದಾರೆ ಅದರಲ್ಲೂ ಟ್ರೋಲ್ ಪೇಜ್ ಗಳಂತೂ ಹಿಗ್ಗಾಮುಗ್ಗಾ ಜಾಡಿಸ್ತಿವೆ. ಅಂದಹಾಗೆ ಟ್ರೋಲ್ ಗಳಿಗೆ ಅಹಾರವಾಗ್ತಿರೋದು ತಮನ್ ಬೀಜಿಎಂ. ತಮಿಳಿನ ರಾಕ್ಷಸನ್ ಸಿನಿಮಾದ ಬೀಜಿಎಂ ಅನ್ನ ಕಾಪಿ ಮಾಡಿರೋ ತಮನ್ ಸಾಕಷ್ಟು ದೃಶ್ಯಗಳಲ್ಲಿ ಬಳಸಿಕೊಂಡಿದ್ದಾರೆ ಅಂತ ಮೆಮೊಗಳ ಮೂಲಕ ಕಾಲೆಯುತ್ತಿದ್ದಾರೆ ಟ್ರೋಲಿಗರು. ಇನ್ನು ಚಿತ್ರದ ಸಹ ರಾಕ್ಷಸನ್ ಸಿನಿಮಾದ ಪ್ರೇರಣೆಯಿಂದಲೇ ಹುಟ್ಟಿಕೊಂಡಿದೆ. ಹಾಗೆ ಚಿತ್ರಕಥೆ ಬರೆಯುವಾಗ ಅರ್ಧ ಡಜನ್ ಬೇರೆ ಬೇರೆ ಸಿನಿಮಾಗಳ ಸೀನ್ಗಳನ್ನ ನೇರವಾಗಿ ಎತ್ತಿಕೊಂಡಿದ್ದಾರೆ ಅನ್ನೋ ಆರೋಪ ಸಹ ಟ್ರೋಲಿಗರದು. ಒಟ್ಟಾರೆ ಕೊರೋನಾ ಕಾಲದಲ್ಲಿ ನೇರವಾಗಿ ಓಟಿಟಿ ಮೂಲಕ ರಿಲೀಸ್ ಆಗ್ತಿರೋ ಬಹುತೇಕ ಸಿನಿಮಾಗಳು ನಿರೀಕ್ಷೆಯನ್ನ ಮುಟ್ಟಿಲ್ಲ ಬೆಟ್ಟದಷ್ಟು ಆಸೆ ಹುಟ್ಟಿಸಿ, ಸುಮಾರು ಅನಿಸಿಕೊಂಡಿವೆ. ಈಗ ವಿ ಸಿನಿಮಾ ಸಹ ಅದೇ ಸಾಲಿಗೆ ಸೇರ್ಪಡೆಯಾದಂತಿದೆ. ನ್ಯಾಚುರಲ್ ಸ್ಟಾರ್ ನಾನಿ ಸಿನಿಮಾ ಅಂದ್ರೆ ಮಿನಿಮಮ್ ಗ್ಯಾರಂಟಿ. ಎಂಟರ್ಟೈನ್ಮೆಂಟ್ ಗೇನು ಕೊರತೆಯಿಲ್ಲ ಅನ್ನೋ ಮಾತನ್ನ ಸುಳ್ಳಾಗಿಸಿದೆ ನಾನಿ